
CARIBBEAN STORE 


situa na Palm Beach 
Bau direccion di 
Perucho y Deny 



E MIHOR 
LUGAR PA BO 
TOPA BO 
AMIGONAN 

ydal 

DRINKS DEN 
UN AMBIENTE 
TRANKILO 

FAMIA 


/ ARUBA TRADING COMPANY 


KINESIA 


Kinesia bo palacio di fortuna 
situa na Noord. 

Akinan bo ta hanja tur sorto 
di sencia y awa di suerte. 


No lubida, kinesia por rende 
bo placa. Corda riba e number- 


nan aki: 

96 

QUflOTS 

OEinLAQ6K 




KOLA CHAMPAGNE 
(CORA) 
PINEAPPLE 
GRAPE 


REVISTA 

TARAY 


Compilá y redactá 
pa 

PRODUCCIONES 

MAS 


Adres: Centro di Bario Noord 
P.O.B. 322 
NOORD 




TURIBANA 

RUMSHOP 



Bo sitio preferi den 
Pueblo di Noord 
ta ofrecebo tur sorto di 
Licores y ijs pa tur ocasion 


CONTENIDO 


. Prologo. 

... .Canal di Panama . . . . 

. .Poésia. 

, . E regalo di mas bunita. . 
Con e dori a perde su rabo 
... Libertad di Prensa . . . 
. .Mi wowonan ta tristo . . 

.Recetanan. 

.Horoscopo. 

Na ocasion di dia di mama, Taray 
kier a dedica e edicion aki na tur 
mamanan di Aruba. 

E poesianan di mas bunita cu nos 
por a haya, nos a pone hunto pa 
duna e numero un karakter extra 
bunita. 

Den henter mundo poétanan y es- 
critornan a alaba y glorifica e tra- 
bao di un mama. 

Ken ta un berdadero mama? 
Pa esey nos ta bay conta un histo- 
ria bieuw. 

Un biaha dos muher a presenta di- 
Ianti di rey Salamon. Esun a papia 
“Cu bo permiso, señor. Ami y e 
muher aki ta biba den e mesun cas. 
Wi a haya un yui y tres dia despues 
e muher aki tambe a haya un yiu. 
Riba un anochi esun di dje a muri, 
el a stik é den su sonjo. Mei ano- 
chi el a lanta, tuma mi yui cu taba- 
ta na sonjo y pone e yui morto ban- 
da di mi. Ora mi a lanta pa duna mi 
yui cuminda, e tabata morto. Te 


ora cu a bira cla mi a ripara cu e no 
tabata mi yui.’ 

E otro muher a bisa: “No, mi yui ta 
bibo y esun di dje ta morto”. Asina 
nan tabata pleita dilanti di e rey.” 
E ora e rey a ordena: “Trece un ma- 
chete! Corta e mucha bibo den dos 
y duna cada muher mitar.’ 

E ora ey e mama di e mucha bibo a 
sclama: “No señor, dun é e mucha 
pero no maté.” 

E otro sinembargo a bisa: “No, e no 
ta ni dimi ni di dje maté numa”. 
E ora e rey a dicidi: “E mama cu 
tin sintimento pa e mucha, esey ta 
su mama berdadero. Dunele e mu- 
cha. ’ 


Awor tanten cu nos por ainda, laga 
nos stima nos mama y dunele mas- 
ke ta algo bek cu el a duna nos. 
Na tur mamanan di Aruba y mun- 
do: Danki. . y masha pabien cu bo- 
so dia!!! 




P 

f TARAY f BO REVISTA PREFERI 
b TAOBTENIBLE NA: 

Centro di Bario Noord 
Palm Beach Self Service 
Caribbean Store 
Rio Grande Store 
Lee Tai Super Market 
Turibana Rumshop 
Panaderia Turibana 
Country Club Noord 
Refresqueria Boegoeroei 
Tanki Leendert Rumshop 
Dufi Laclé 
Tienda Geerman 
Rowigini’s 
Sabana Grandi Store 
Refresqueria 33 
Chung and Sons 
Supermercado Tere 
New York Grocery 
Simeon Antonio Servomatic 
Linda Self Service 
Brazil Rumshop 
Gran Chaparral 
Sta. Cruz Rumshop 
Kas Ariba Store 
Urataka Rumshop 
Snack pa un y tur 
Refresqueria Nacional 
Central Madereinse 
Miramar Rumshop 
Godfather Coffeeshop 
Pos Chikito Rumshop 
Refresqueria Mi Chalila 
Betjie Wolff 
Petronilia Kelly 
Nicolaas Store 
Sun Kong Supermarket 

MAMA SU CANTICA 

Toer para nan canto ta caba, 

Toer mata coe flor ta cansá, 

Ya strea ta subi nan warda 
I solo ta bai den lamá. 

I luna ta loer pa bentana 
Pa mira mi jioe preferi 
Mi jioechi, mi solo, mi cieloe, 

Bo wowo ta bira chiki 

Boenita ta luna coe strea, 

I dushi ta mata coe flor, 

Precioso ta perla i djamanta 
I solo ta rey di Splendor. 

Mas ricoe koe toer e placer 
Ta bo, mi tesoro, mi cieloe, 

Mi jioechi, bai drumi liher. 

Ki lucha mi jioechi lo topa 
Coe bicio, mentira i maldad, 

Dios warda su wowo, su alma 
Toer puroe den luz di berdad. 

Dios salba mi flor tan precioso 
Fo’i mannan di un mundoe brutal, 
P’e keda mi gozo, mi gloria, 

Mi jioechi, mi flor sin igual. 

Rond mundoe n’ tin cama mas dushi 
Koe un braza di un mama stimá, 

Ki tristoe un jioechi lo droemi 
Ki duroe su cama lo ta, 

Tem cu ya koe mi no por cargelé 
Koe ya lo mi droemi na paz. 

Dios, carga mi jioe den Bo braza 
Te dia l’e gana Bo cas.. 

Pader Poiosz. 


MAMAI 

Mi ta stima mi Mamai, 

Mescos cu E tambe ta stimami. 

Y aunke tempu sigi bai, 

Nunca mi Mamai lo despreciami. 

Mi mamai ta lucha fuerte, 

Pa mantencion di nos! 

Y e dia di mala suerte, 

Ta ora cu E bai cerca Dios. 

P’esey mi ta reza tur dia, 

Pa su bida, salud, Felicidad. 
Pasobra ta Mamai ta nos guia. 
Maske E drenta eternidad. 

Pa mi, ta un cos tin balor: 

Y esey ta Mamai su amor! 

ITO TROMP 




PALM BEACH 
SELF SEHVICE 



situa na Paim Beach 
Pasa y convence bo mes 
di nos surtido di cumin- 
da y fruta fresco. 



SHOES FORTHE 
WHOLE FAMILY 

NASSAUSTRAAT 99 

SR. ARTURO APONTE 
y su distinguida 
familia ta desea 

na tur rnamanan di henter Aruba 
hopi felicidad, gozo y alegria 
riba nan dia 


Si bo no kier tin problema 
segura serca 

Arturo 

Aponte 

y tur problema resolve 


FELICITACION 
NA TUR MAMA 
ARIBA BOSO DIA 


Algun mama di Noord gozando nan fiesta di Carnavai den 
Centro di Bario Noord. 


rvruuuanan u / ^resj a/ uentro a/ uar/o Noord ta comiendo bau guia 
di dos di nan "Mamanan " 


Sr. Tommy Figaroa, 
deleitando nos mamanan 
cu su musica excepciona/ 


MMRAKf 

E canal di Panamá a wordo coba cu 
hopi sanger, sodo y awa di wowo, 
pero tambe cu hopi corrupcion. 
Apesar di esey e ta un obra maestral 
Te awor ainda tin problema rond di 
e canal di Panama. E ta teritorio 
mericano na Panama. 

Merka kier debolbe e teritorio aki 
na Panama pero no promer cu 
1999. 

E architecto tras di e Canal di Pa- 
nama tabata Ferdinand de Lesseps. 
E mesun persona cu a coba e Canal 
di Suez. E tempo ey e tabatin 73 
^nja caba. 

Ya for di basta tempo tabatin plan- 
nan pa construi un canal door di 
Centroamerica. E francesnan a pen- 
sa riba Panama, pero e Americano- 
nan a pensa mas riba Nicaragua. 
Eynan tin e rio San Juan cu por a 
wordo canalisá. E lago di Nicaragua 
lo a haci cu lo no tin nodi hopi co- 
bamento y no mester a usa sluza- 
nan. 

E americanonan tabata pensa mas 
tanto riba un conneccion rapido en- 
tre Este y Oeste, principalmente 
despues cu na anja 1848 nan a haya 
oro na California. Pero e Frances- 
nan tabatin otro motibonan pa tra- 
ha un conneccion entre e oceannan 
Atlantico y Pacifico. 

Cu construccion di e canal aki De 
Lesseps kier a salba e prestigio 
Frances cu a caba despues di e de- 
rota contra Alemaniá na 1870. 
Y segun nan, na Panama e conti- 
nente tabata mas smal. Esey sinem- 
bargo tabata e unico ventaha. 

E cordillera, e rio Chagres y e cli- 
ma terribel tabata segun e adver- 
sarionan ai De Lesseps, barrera- 
nan invencible. Apesar di tur cri- 
tica, de Lesseps a sigi. Pero e pro- 
mer slanan a cuminsa cay rápido. 
E aandeelnan di e compania a fra- 
casa por completo. 

Durante di un bishita na Panama na 
anja 1880 De Lesseps por a mira cu 
su mes wowonan cu e circumstan- 
cianan tabata mas dificil cu na Suez 
Sinembargo el a bisa cu e circun- 
stancianan tabata igual. 

E1 a manda articulonan enthousias- 
ma pa e prensa Frances, articulonan 
cu mas bien tabata basa riba fanta- 
sia. Asina e aandeelnan a bolbe cu- 
minsa subi. 




GISELLE 

Den pueblo di Noord 
Bo mihor adres pa panja di 
Damas y mucha. Tambe nos 
tin souvenirs, sapato y hopi 
mas. 

Pasa y convence bo mes. 
Noord 55 A Tel. 27104 



Durante e Lunanan di 
MAART y APRIL 
INTAG ta ofrece 

Waya pa sera cunucu y basha vloer 
(Kabrietengaas) 

90 yarda largo y 4 pia halto. 



DIKI Fls. 268,00 pa roi 
FINI Fls. 190,00 pa rol Dl Descuento 
ARIBA E PRIJSNAN MENSHONA 
PA COMPRA CASH 
Nos ta spera bo bishita pronto!!! 
INTAG ta situa na Arendstraat den 
Zona Industrial 
Tel: 21174 - 24732 


Na banda robez nos ta weita comienzo di^ 
e construccion di e sluzanan di Gatun nMW 
1909 y bau dje nos ta weita con ieu e 
construccion ta un anja y mei despues. 
Riba e foto abau nos ta weita un cru- 
cero japones ta nabega door di Gai/iard 
Cut. 



































Na Panama tabatin miles di homber 
ta traha. Na anja 1883 tabatin 
<■13.000 principalmente obreronan 
^iegro for di Caribe (principalmente 
Jamaica) y for di sur di Estados 
Unidos. 

Pero e trabao tabata bay desorga- 
nisá. Como cu e chaos a bira mucho 
grandi, Armand Reclus, cu tabatin 
e mando a tuma su retiro. 

Su sucesor Jules Dingler tabatin 
plannan grandi: un dam pa wanta e 
rio Chagres y un sluza grandi na 
banda di Oceano Pacifico. Pero con 
ambicioso Dingler tabata, e circum- 
stancianan infiernal di Panama e no 
por a cambia. 

Jobidanan fuerte y halamento di te- 
ra tabata causa hopi danjo, keintura 
*f|eel y malaria tabata motibo cu tres 
cuarto di e obreronan a muri. E 
hospitalnan tabata inhigienico y 
mayoria hende tabata evita nau. 


E compama di Canal a sigi bay ma- 
lo. Pesey De Lesseps a pidi un fian- 
sa na gobierno Frances. Pa esey un 
ley mester a wordo cambia, pero 
promer cu e esey e parlamento kier 
sa con e compania ta para. E ora ey 
e compania a cuminsa cumpra e po- 
liticonan na gran escala y e fianza a 
pasa den parlamento. Pero apesar di 
esey e compania a sigi malo y nin- 
gun hende no kier a hinca nan placa 
aden. 

Na anja 1889 e compania a wordo 
declara failliet y e sonjo Frances a 
termina. Pero cu un canal sin ter- 
mina y un cantidad di morto di al- 
rededor 20.000 e storia no a termi- 
na. 

Cierto cabeznan mester cay. A cu- 
minsa un campanja contra e hudiw- 
nan y for di esey a sali na cla cu ho- 
pi politiconan a tuma placa di e 
compania, pero durante e proceso- 


nan na 1893 solamente un di nan, 
minister Baihaut a admiti di a tuma 
placa. Ferdinand de Lesseps tambe 
a wordo condena pa prison, pero 
despues nan a kita e sentencia: e in- 
geniero tabata hopi bieuw caba pa 
soporta un tal castigo. 

Durante algun anja e cobamento di 
canal a keda paraliza, pero pronto e 
Americanonan a bolbe haya interes 
pa un canal door di Centro Ameri- 
ca. Na anja 1898 Estados Unidos 
a bini den poder di Cuba, Puerto 
Rico y Filipinas despues di un guer- 
ra contra Spanja. Pa defende e colo- 
nianan aki a flota Americano mes- 
ter a bay rápido di un oceano pa e 
otro. 

E representante di e compania an- 
terior a purba interesa e Americano- 
nan pa finalisa e Canal di Panama. 
Aunque cu Washington tabata den 



° S ” mra Un baKO dGn S,UZanan di Miraflores. Tanto e sluzanan y e canal a resu/ta chikito na e apertura na 1914, pues anticua. 

duda ainda entre Nicaragua y Pa- 
nama nan a dicidi di termina e tra- 
bao Frances. Despues cu Panama a 
bira independiente (gracias na Esta- 
dos Unidos) e trabao a reanuda na 
1904. E promer tarea tabata pa 
combati e malesanan cu tabata azo- 
ta e tera. 

Den mei anja e keintura geel a caba 
y malaria a wordo reduci hopi. 
Cu mashinnan moderno y bon me- 
dionan di transportacion e Ameri- 
canonan a termina cu e Canal den 
10 anja. 

Door di construi tres grupo di slu- 
zo nan por a eleva e awa riba e ni- 
vel di e cordillera. Na 1914 e Canal 
tabata cla y dia 15 di agosto e pro- 
mer barco, Ancon a bay di Colón 
pa Balboa. 

E acontecimiento importante aki 
sinembargo no a aparece riba e pro- 
mer paginanan, pasobra algun siman 
promer e prome guerra mundial a 
cuminsa. 



Na cuminsamento di november 1903 Dr. 
Manuei Amador Guerrero a sabi di cumin- 
sa cu un "revoiucion"cu yudansa di Esta- 
dos Unidos. Bau proteccion di barconan 
di guerra Americano y nan revoiucion a 
iogra y e republica di Panama tabata un 
hecho. 



' iujx 

CTiH MlCOO 


Oi FRl’H 


Pa tur bo transaccionnan bancario 



CARIBBEAN 
MERCANTILE 
BANK N.V. 

Oranjestad San Nicolaas 

Tel: 23118 Tel: 46804 


Masy- 

DANSKIN - sfó! 
CAPEZIO * I Ml 

Tel. 23792 - 26792 

TA FELICITA 
TUR MAiMA 



ARIBA NAN DIA 
PABIEN 

LEEUW DIMAMA 

Mama, ki leeuw mi ta di bo bibá 

Y pa te awor numá mi realisá 

Cu bo amor y ternura, awor faltá 
Hamas y nunca por wordu igualá. 

Bo presencia, tabata algo normal pa mi 
Bo conseho tin biaha ta’ tin mi fadá 

Y awor cu bo cariño no ta rondonami 
Awor mi sa: mi tabata kibocá. 

Mama, aki mi tin casi tur cos: 

Mi trabau, mi cuminda, y mi cama 
Pero toch nunca un’ por ta mescos 
Cu na cas unda bo sa bo mama. 


Mama, e cuido cu abo a brindami 
Ningun, ningun otro un’ por dunami 
Awor cu mi ta leeuw y so, keremi 
Ki falta bo presencia ta hacimi. 

Frank Croes 




REGALO PA MAMAY 




Ma pensa di cumpra un regalo 
pa mi duna mi mamay. 

Oro cu plata no ta malo 
- Te na diamanta si 
Mi’n por bai 

M’a cana waak den tur pacusnan 
mirando cosnan di balor 
y m’a keda pensativo 
... ta cual di nan lo mi scohe awor? 

Un di nan mamay tin caba 
otro ta caro, mi’n por pagé 
Esaki? Ay, ta fantasia 
Un ta sigur cu E lo gusté 


Porfin: ata, mi a hanja uno 
Esaki bal mas cu’n miljón 
Aki si no tin ni *n duda 
Ta méster, e mester ta bon 

Mamay, tuma: Ata mi regalo 
mi ta spera cu desde di awor 
Io mi stimabo mas tur dia 
i tambe cu mucho mas amor. 


JUBINAAR 




LAGO OIL AND TRANSPORT COMPANY , LIMITED 
AN AFFILIATE OF EXXON CORPORATION 


TA DESEA 

TUR MAMA ARIBA NAN DIA 
UN DIA PLACENTERO YEN DI BENDICION 



CU E DIA AKI LO TA YENA 


CU RECUERDONAN GRATO. 


PABIEN NA TUR MAMA. 

IE RE0ALO 101 


A4AS 10 1 

Tabata dia di hasiment i anja di 
“wela”, asina tur hende tabata ja- 
mele. E dia ey wela a lanta hopi 
tremoan y e tabata warda yegada di 
e partidor di carta. For di su kam- 
ber na di dos piso e por a mirele ye- 
ga. 

Juanito, un mucha homber chikito 
cu ta biba den un piso mas abao tin 
custumber di trece e cartanan p’e. 

E biaha aki sin duda e lo ricibi algo. 

Su yiu Maria lo no lubida di manda 
algo, aunque e ta scirbi masha poco. 

E wela sa cu Maria semper ta hopi 
ocupá. Poco dia pasa el a lesa den 
corant cu su yiu muher a haya un 
medaja pa su trabaonan na benefi- 
cio di hendenan bieuw. 

E wela ta sinti su mes orgulloso di 
Maria pero e tin mas cariño pa El- 
ba. Esaki no a casa y ta parce cu e 
ta gusta biba huntu cu su Mama y 
duna les na school. 

Riba un anochi Elba a bisa su ma- 
ma: “Mama, ya mi a aregla tur cos 
caba cu senjorita Margarita pa e bin 
traha aki. Ami mester bay hospital 
Pa laganan operami. Ta trata di un 
operacion chikito.” Elba a bay e si- 
guiente dia., pero nunca mas el a 
bolbe... 

E morto di Elba a trece un tristeza 
grandi den curazon di e wela. Esaki 
ya tabata dos anja pasa. 

For di e dia ey Maria sa bin bishite- 


LNIITaV 

le algun biaha, pero su casa si . 
nunca. E wela ta cumpli 80 anja 
awe y a disidi di bisti su panja di 
mas bunita. 

“Awe sigur Maria lo bin bishitami y 
si e no bini mes, e lo manda un re- 
galo sigur. E wela tabata confia 
riba esey. 

E dia ey e wela a ricibi hopi regalo. 
Senjora Margarita a trece un boeket 
di flor; di su bisinjanan e wela a ha- 
ya un bolo grandi y Juanito a trece 
un caha chikito di cos dushi p’e. 
Tur tabata hunto serca e wela. 
“Wela, mi tin sigur cu wela lo ricibi 
hopi regalo mas. Siman pasa mi a 
cumpli 8 anja tambe y mi a haya 
hopi regalo. Laga nos tur canta un 
cantica,” Juanito a bisa. 

Diripiente e wela a grita: “Ata e 
partidor di carta ta bini.” 

Juanito a sali na careda y den algun 
seconden el a bolbe.” Welita, welita, 
mira con hopi carta. Mi no a bisa- 
bo?” Tabatin mas of menos 15 tar- 
heta grandi pero nada di su yiu Ma- 
ria. E wela a sinti cu su garganta 
tabata bay sera. E1 a sinti su mes 
hopi tristo. “Mi no por comprende 
cu mi mesun yiu por haci algo asina 
cumi. Ni mi amiganan no a lubidá 
riba mi. Si mi yiu Elba tabata bibo 
e si lo no a haci un cos asina. 
Despues di un poco rato e bishitan- 
tenan a bay cas y e wela a keda su 


N° ta tur mama ta fiesta nan dia sin nin- 
gun tristeza. 


PAKICO CONSUMI BO CURPA?? 


G€M€MMm & sed dG€Mcv 










so den cas. 

Aunque el a haya hopi regalo, toch 
Aenoa keda completamente conten- 
^ to. E ta pensa riba su yiu Maria. 
Den esey el a sinti stapnan den 
gang. Poco rato despues e bel a zo- 
na. Purá purá el a bisti su panja y a 
bay habri porta. Kende ta para na 
porta??? 

Maria, su casa y nan yiunan. “Ma- 
ma sa cu nos ta hoDi ocupa, pero 
nos no a lubida riba mama. Masha 
pabien cu mama su cumpleaño. ' 
E wela a haya hopi regalo y hopi 
sunchi. Atrobe el a sinti cu su gar- 
ganta ta bay sera . . . pero e biaha 
aki di alegria. 


ii 



P. 0. BOX 157 
PIPEFITTING, PLUMBING 
R00FING, etc. 
SWIMMING P00L EQUIPMENT 

CU HONOR TA FELICITA TUR 

^lTlama 

ARIBA NAN DIA. 

CU E DIA AKI LO SER BENDICIONA. 

TUR CLASE Dl FELICIDAD. 
PABIEN 






BO MERCANCIANAN !! 

^JOS SERVICIO RAPIDO Y SIGUR 
^PA CUALQUIER TIPO Dl CARGA, 

CONTA CU NOS !! 

6rsr 

Costum Broker Rafael Croes 

Tel. OFF. 24625 — HOME 28098 

Zuidstr. 6 CABLE ADRESS GASA 

ARUBA 

nJ 

TELEPHONE: 23611 
STEELCONSTRUCTION, 
MACHINE- SHIP- AND 
BOILER REPAIR 



GENERAL C0NSTRUCTI0N REPAIR & MAINTENANCE 




ama 


Fragancia dushi di azusena 

kolor di e rosa 

di mas presioso 

fulgor di strea 

kalor di solo 

e miel mas puro 

e mama mia 

ta komparabel ku bo dulzura 
Bo ta un delisia 
suave karisia 
dushi sonrisa 
mi bien stimá 

Pa: D. Laclé 


Un surtido extenso di: 

* Articulos pa school 

* Articulos pa oficina 

* Juguetes educativo 

* Material pa Hobby 

* Tarhetas y regalos 

y hopi mas 




ANTRA 

SAM 


m 






























COM S DORi A . 

PSRDF SU RABO 


Hopi tempo pasá tabata biba na 
Africa un dori cu jama Wakikere. E 
a traha su cas riba un isla chikito 
meimei den un rio. Su mihor amigo 
tabata un lagadishi cu jama Wakon- 
komi. Su amigo ey tabata bibá den 
e takinan di un palo grandi di tama- 
rijn cu tabata pegá cu e isla chikito 
di Wakikere na e orilla di e rio. 
Den e tempo ey e dori tabatin ainda 
un rabo largo bunita. E por a landa 
bon y ora cu e bati cu su rabo riba 
awa e tabata move mas liher. Wa- 
konkomi no por a landa, pero e ta- 
batin un garganta largo y delegá. 
Henter dia e tabata riba un taki di 
e tamarijn ta sinta drei cu su gargan- 
ta berde paki paya. E tabata masha 
orguyoso riba su garganta elegante, 
mes orguyoso cu Wakikere tabata 
riba su rabo largo. 

Riba un dia Wakonkomi a bisa: 
'“Berdad, bo tin un casita bunita ri- 
ba e isla chikito den e rio? Mi tin 
gana di weite. ’ 

“Bin hacimi un bishita numa, ’ Wa- 
kikere a conteste. Si bo bin mayan 
anochi, lo mi percura pa mi tin un 
paar di cerbez den cas. E ora ey mi 
por combida algun amigo mas. 


Hopi biaha caba mi a conta nan di e 
garganta bunita di bo. Mi tin sigur 
cu nan lo tin gana di weita bo gar- 
ganta.” 

“Danki, danki!” Wakonkomi a bisa 
Ami tin gana di topa bo amigonan 
pa mi mustra nan mi garganta ele- 
gante. Pero con lo mi jega riba bo 
isla? Bo sa masha bon, cu mi no sa 
landa; y no tin un brug tampoco! 
“Oh!” Wakikere a contesta” Bo no 
tin mester di un brug. Ami lo per- 
cura pa bo jega, b a tende. Lo mi 


mara un cabuya rondi di bo gargan- 
ta y lo mi trek bo pa e otro banda. 

Bo no tin nodi haci nada mas cu 
tene bo cabez riba awa y bati un ti- 
ki cu bo pianan. Esey ta tur!” 

Nan a palabra asina y e dia siguien- 
te Wakomkomi a baha for di e palo 
di tamarijn y a warda riba Wakikere 
na orilla di e rio. Aha, ate ta bin^- 
landando y e tin un cabuya den su^* 
boca. “Bon nochi, mi bon amigo, 
bon nochi!” Wakikere a bisa ora el 
a yega e orilla” Bo ta wardando ca- 

ba, mi ta mira. ’ 

“Bon nochi!” Wakonkomi tambe a 
^bisa, “Si, mi ta cla pa bay cu bo. 
jpEsey ta e cabuya?” 

“Si! Para un rato keto, y lo mi mare 
rond di bo garganta. Wakonkomi a 
keda sinta keto keto y Wakikere a 
mara e cabuya manera un las rond 
di su garganta. ’ Aha, awor nan ta 
cla pa bula den e rio. Wakikere a 
bula bay awa cu e cabuya den su 
boca. Asina nan a drenta awa. 
Na cuminsamento tur cos a bay ba- 
stante bon. Wakonkomi a corda 
bon di tene su cabez ariba awa y ba- 
ti cu su pianan. Pero no a dura mu- 
cho cu e cabuya a cuminsa preta 
mas y mas rond di su garganta y su 
pianan a cuminsa haci dolo di tanto 
»>(pl}jatimento. Y ademas e olanan ora 
pa ora tabata bira mas grandi y Wa- 
konkomi a guli hopi awa friw di rio. 
E1 a haya miedo! 

“Wakikere! ’ el a grita,” Hei, Waki- 
kere, mi ta bay hoga. Hiba mi canto 
liher!” 

Pero Wakikere a cuminsa landa mas 
liher. Wakonkomi no tabata sabi 
mas kiko pa hasi. E cabuya a cu- 
minsa preta mas rond di su gargan- 
ta; el a haci esfuerzo pa los e paso- 
bra casi e tabata bay stik. E1 a ran- 
ca y trek, te . . . aha, ata e cabuya a 
kibra! Y e olanan tabata asina hal- 
to cu Waki kere no tabata weita at 
all kiko tabata pasando. E1 a sigui 
landa numa bay di dje. 

^Vero Wakonkomi a tene su cabez 
mas halto posibel. Tambe el a sigui 
bati su pianan. Y asina el a landa 
bay poco poco bay canto. E tabata 


morto cansá, ora el a yega e orilla. 
Y su garganta . . . esey tabata dos 
biaha mas diki cu na cuminsamen- 
to, pasobra e las tabata pretá ainda 
rond di su garganta. Bon, esey el a 
kita liher ora el a jega su cas, pero 
su corcor tabata hasi asina dolor, cu 
despues di 3 dia ainda casi e no por 
a guli! Y su garganta elegante y bu- 
nita no a bira nunca mas manera 
promer nan aya. Boso ta compren- 
de cu Wakonkomi tabata masha fu- 
rioso ariba Wakikere. 


Te akinan e ta jega otro biaha nos 
ta sigui cu e resto, pesey corda bisa 
mama cumpra e otro Taray cu ta si- 
gui. 




RITZER+FUHRMANN 

optics tiioDePiO 



Pa un bon cuminda 
den un ambiente dushi 
y airecondicioná 
Pasa na: 

NUEVA CHINA 
BAR - RESTAURANT 
Wilhelminastraat 49 
Tel. 22821 

of rra 

CHONG WAK 
Steenweg 79 - Tel. 21970 


Bo kier bo negoshi progresa 
Pasa bo propaganda den 

Addison 

Programs 



* 

Gobierno di Árnba 


L 


CU E FECHA TAN GLORIOSO 
Dl TUR MAMA LO TA UN DIA BENDICIONA 



YEN Dl FELICIDAD Y ALEGRIA 
TA NOS MAS SINCERO DESEO 


PA TUR MAMA AKI NA ARUBA 
PABIEN 




N.V. ELECTRICITEITMAATSCHAPIJ “ARUBA” 
Wilhelminastraat 110 


CU TUR MAMA LO TIN UN DIA 
CONTENTO Y CU NOS GRAN SENOR 

LO MANDA SU BENDICION DEN TUR HOGAR. 

PABIEN ! 































































































The pen is mighter than the sword 
E pen ta mas poderoso cu e espada 
Lord Byron 

“Es mejor morir de pie que vivir de 
rodillas”, “Obreronan di Mundo 
lanta ariba ta bo cadenanan so bo 
tin di perde.” Lemanan cu a inspira 
y guia numeroso movimento revo- 
lucionario. E deseo di ta liber, di 
por ta maestro di bo mes destino, di 
por ta capaz di forma y influencia 
gobiernonan cu ta representa pue- 
den e sentido mas amplio di e 
r Tdabra “pueblo”. 

Un di e basenan mas vital di qual- 
quier systema verdaderamente de- 
mocratico ta sin duda e derecho di 
prensa liber, un prensa vivo cu no ta 
sigui servilmente ordennan di go- 
bierno sino cu ta reflehá objectiva- 
mente kiko ta pasando den tur e fa- 
cetanan di un sociedad, cu por cri- 
ticá, enfocá, revelá na un manera 
positivo, ensanchando e proceso de- 
mocratico, solamente mará na regla- 
nan di honestidad y civilizacion. Ta 
zona un poco exagerá? Tal vez, pe- 
ro manera ta custumber cu un ideal 
inalcanzabel, mester traha cu locual 
Sin exageracion por bisa cu na 
rtjitillas Hulandes ta existi pleno Li- 
bertad di prensa. Esun cu a caba di 
“kraak” gobierno den Prensa por 
drumi tranquil, akinan no ta existi 
“esquadrones de la muerte” cu ta 
bin lanté den hondura di anochi y 
paré pa semper di critica gobierno. 
Sinembargo un vista no mucho lew 
over di fronteranan di Antillas Hu- 
landes ta duna un imagen totalmen- 
te diferente. 

v 

tiasil, Chile, Argentina, Bolivia, 
Uruguay, Surinam, Paraguay, Ue- 
marara, America Central den su to- 
talidad cu excepcion di Costa Rica 
y Belize ta forma e triste lista di 


paisnan sin libertad di prensa. 
Sin menciona e prensa inefectivo, 
asocia cu e clase di comerciantenan 
y industrialista sin vinculo estrecho 
cu e pueblo den paisnan cu ta bay 
pa democratia pero cu den realidad 
ta algo otro, manera Colombia, Mé- 
jico y Ecuador. 

Locual na Antillas ta algo di mas 
comun cu bo por imaginabo, den 
majoria grandi di paisnan Latino 
Americano ta un anhelo cu ta wor- 
du atrapá cu e mas ciego bestiali- 
dad, e derecho di por expresá bo 
mes libremente, sin miedo di repre- 
saillas di parti di esnan na poder. 
Un pueblo ignorante, hundi den su 
miseria, isolá di kiko ta pasando 
den su pais, laga para di kiko ta pa- 
sando den mundo, solamente mo- 
viendo den e circulo chiquito di e 
diario, den hopi caso hasta analfa- 
beto, un pueblo asina dificilmente 
por lanta su voz contra injusticia. 

E mision di mas importante di cual- 
quier systema di prensa liber ta di 
informá pueblo, hacié conciente di 
kiko ta pasando den su pais y pa- 
for, pone pensa pa su mes y jega na 
conclucionnan. 

E trabao di prensa ta di investigá, 
enfocá, exponé sin e menor ripara 
ta di ken of ta di kiko ta trata, sea 
cu ta e recidivista cu ja pa di 10 bia- 
ha ta wordu cerá of ta di e nego- 
ciante rico, poderoso y cu influen- 
cia politico y económico. No ta e 
nomber “Prensa Liber, La Verdad 
of Union ta haci un corant of revis- 
ta digno di e etiketa, “prensa liber”, 
sino con e ta procesa y edita tur e 
material noticioso cu e ta recibi. 

Un symptóma di periodismo putri 
ta esun di sensacionalismo. Ta mu- 
cho mas facil y acogedor den pue- 
blo pa publica portret di un victima 


Tiendo 

Oduber 

Pa tur bo panjanan di bo baby. 

Si bo tin un baby shower-party nos 
ta e lugar, Pasa y convence bo mes. 



Nassaustraat No. 83 
Tel. 21576 



TURIBANA 


TEL. 27481 


TRIMALTA 

Tres veces malta. 

E bebida refrescante y saluda- 
ble pa mucha y hende grandi. 

r———> 

ARUBA 

TRADIIMQ 

I ^OMRAMV 

XL 

di trafico plama for di otro, cu pa 
bai haci un investigacion aburrido, 
y largo Da expone casonan di corup- 
cion. Hala atencion riba eventonan 
irrevelante, manera cu fulan tal a 
haci tanto aña por haci un un co- 
rant por wordu bendi pero pa duna 
un analisis basá riba investigaciones 
y “facts’, sin emocionalismo, di ir- 
regularidades den seno di comercio 
of gobierno ta algo otro. 

Sin kita for di e ponencia cu ta exis- 
ti Libertad di Prensa na Antillas, 
por bisa si cu hopi biaha, preferen- 
cia, emocion, vinculonan familiar, 
nacional of economico y quizas lo 
mas importante consideracionnan 
financiero ta haci cu majoria di pu- 
blicaciones of ta falta e dedicacion 
of ta haci e mencionado aspectonan 
financiero, pone nan informacion 
bira of incompleto of mashá subjec- 
tivo. E cacho cu morde e man cu ta 
duné cuminda ta corre mal riesgo di 
muri di hamber. Pasobra con cu bo 
biré Prensa ta un negoshi, un corant 
of revista ta wordu saka pa gana 
placa, no pa caridad. Of alomenos 
e mester por saka plaka pa paga su 
gastonan. 

Quizas ta e ambiente chiquito 
nos isla, hecho ta cu no ta existi un 


prensa agressivo, no e agressividad 
cu bo por lesa den un editorial unda 
ta “caba” cu un politico, pero e 
agressividad di persigui, sin fada, sin 
accepta e custumber di “met de 
mantel der liefde bedekken” di un 
caso, sea cu ta trata di traficamento 
di droga of corupcion na algo nivel. 

'Ta exigi mucho mas energia y per- 
severansa pa investiga un caso asina 
cu pa scirbi cu tal y tal ta un nulo 
completo. Den exterior por asigui e 
famoso caso “Watergate’ y e “prins 
Bernard affaire” pero aki na Antil- 
las cuanto biaha un caso no ta wor- 
du “in de doofpot gestopt”, un 
muestra palpable di falta di agressi- 
vidad. E ventaha grandi cu ta existi 
na Antillas ta cu casi tur hende oor 
lesa y scirbi, y cu poco interes un 
persona por haci comparacionnan 
entre con e prensa extranjero ta tra- 
ta un of otro desarollo (manera den 
e region caribense) y con e prensa 
local ta reaccioná riba dje. Na ma- 
nera di bisa un hende bon na altura, 
no ta laga ningun hende pone nada 
den su boca. 

Den exterior tambe tin personanan 
masha rico, doño di empresanan 


editorial cu ta publica diferente co- 
rant, manera Rupert Murdoch un 
multimilionario cu ta doño di co-Jfc 
rant na Australia, Inglatera y Merca. 

Y antes na Merca tabata conoce 
William Randolph Hearst cu a fun- 
da e “Hearst press”. Pero eynan tin 
competencia feroz entre corantnan. 

Si un corant no kier sigui un caso 
un otro si ta hacié, tin reportero cu 
esey ta nan especialidad” muckra- 
kers”, cobadó di lodo. Nan ta coba 
te ora na jega na e verdad. 

Un periodista ta un hende di carni y 
weso manera cualquier otro perso- 
na, un editor ta un doño di trabao 
manera cualquier otro doño di tra- 
bao, mescos cu un otro ta haci tra^'* 
bao di metslá, panadero of kokkie 
un periodista ta scirbi articulonan 
den corant, pa atribui na ele cali- 
dadnan excepcional. Lo ta un error, 
pa assumi cu un editor no ta pensa 
riba su “balance sheet ’, y e comer- 
cialnan ora di traha un edicion. Lo 
ta un grave equivocacion. Sinem- 
bargo laga nos encurashá nos prensa 
liber di haci un uso maximo di e 
privelegio “Liber ’. Antillas falta 
muckrakers”. 

Mama, esta un dushi nomber, 

Jen di ternura, alegria i comprencion, 

Pero tambe, algun bez entristezá, 

Pa falta di nos comportacion! 

Mama, con contento bo corazon no ta- 
Ora nos progresá den bida, 

Pero tambe con tristo bo corazon no ta- 
Ora nos ofende bo corazon 
Faltando algun bez cu autoridad. 

Mama, e promer cu a sinja nos papia, 

Mama, e promer cu a mira nos hari, 

Mama, e promer cu a tende e promer palabra 
Cu nos a murmura, esta ... m-a-m-a. 

Pesei awé nos kier recorda, 

E dia dedica na Mama- 
Cu ta e prenda mas tierno 
Di nos corazon! .... 

Mama, pasa awe un dia feliz 
Manera nos corazon ta desea i anhela - 
Pasobra - mama- anke kiko cu pasa, W 

IX Ta mama su jioe mes nos ta keda!. M 


| LEETAI 
SWERMAEKET 

TEL: 27411 

E supermercado popular den 
pueblo di Noord. 

Tambe nos carniceria ta habri 
diariamente cu carni fresco. 


Richmond 


SUPER CALIDAD 
BON SABOR 
GRAN PLACER 






*v:va_ 


03onafta/t/e 


TIN E HONOR Dl FELICITA 
TURMAMA 

AKI NA ARUBA CU NAN GRAN DIA 
CU E DIATAN GLORIOSO AKI LO TA 
UN DIA 

BENDICIONA YEN Dl 
FELICIDAD Y ALEGRIA 

Den cas tin hopi buket di flor cu e 
tantanan a trece pa madushi. Awe 
ta fiesta. Dia di mama. Ta mi promé 
dia di mama cu mi ta pasa na mun- 
do. Of no, e promé mi a pasé den 
mami su barica, ma esey mi no ta 
conta. Pober mami, tur loke mi por 
duné ta amor. Dia mi bira grandi lo 
mi duné tambe un buket di flor. 
Ayera el a trece un bunita shimis 
roos pa mi. Awe mi tiné bisti. Mi 
ta nota cu dia pa dia mami ta pasa 
mas tempo cu mi y mi ta sinti cu su 
cariño ta crece mas y mas. Anochi 
e no ta laga madushi hacimi drumi 
mas. E mes ta zoyámi pa mi bai so- 
ño, maske cuanto cansá e ta bini 
di trabao. E mester a busca un tra- 
bao pasobra madushi no por yudé 
paga tur e gastonan di dokter y re- 
medi pa mi. Awe e tantanan tur ta 
na bishita. Cu mi rabo di wowo mi 


ta weita com tan Chita ta keda mi- 
rami. Cu menosprecio riba su cara. 
Ta te dia cu mi tabatatin tres luna 
el a sera conoci cumi, pasobra el a 
keda hopi tempo sin bin cerca ma- 
dushi. Mi por corda cu net den e 
dia'nan ey mi tabata hopi malo y mi 
a keda varios dia ta zweef entre bi- 
ba y muri. Dokter no a duna spe- 
ranza. Mi mama tabata yora y ora 
cu el a tumami for di den brazanan 
di madushi un di su lágrimanan a 
muha mi lipnan. Golos mi a chupé 
y tabata manera cu mi a haya forza 
trobe pa biba. E keintura a baha y 
poco-poco mi a recobrá mi salud. 
Ya ta cuatro luna pasá. Awor mi tin 
siete luna Sigur nan ta kere cu un 
baby no por pensa ni observá. Ta 
pesey cu nan ta papia tur cos mi 
dilanti. Mi ta un berguenza pa fa- 
mia, un bastardo. Mi no sabi kiko 

/32© 

VOZ Dl ARUBA 


Tur momento di dia en busca di lo ul- 
timo den noticia nacional y intema- 
cional. Corresponsal na Corsow, Bo- 
naire, Estados Unidos y Hulanda. 
Ademas servicio directo di telex cu 
ANPy UPI. 



OFFSET PRINTING 


YOURONE ANDONLY 
ADRESS 
FOR: 
POSTERS 
FOLDERS 
FLYERS 
STATIONERY 
BROCHURES 
and other printing needs 




Curaçao, Pietermaai 19, 
Tel. 611166, Postbus 226. 
Aruba, Nassaustraat 103, 
Tel. 24888, Postbus 510. 
St. Maarten, Emmaplein, 
Tel. 2248, Postbus 201 


De Nederlanden van 1845 


Sigur, po un i tur! 


Nationale-Nederlanden 


r#Ñ> 

nan kier meen, pero cada bez cu 
nan usa e palabranan ey mi por sinti 
l£U cuanto odio nan ta expresánan y 
li curazon chikito ta sufri. Nan ta 
kere cu un baby no tin sintimento. 
Pero si hasta mata y bestianan tin 
algo di sintimiento! Despues cu e 
tantanan bai, hopi biaha mami ta 
keda tristo. E ora ey mi ta trata na 
consolé cu mi sonrisa di mas dushi, 
ma esey no ta asina facil pa mi, pa 
motibo cu semper mi wowonan ta 
tristo. Esaki ta un cos cu ta intrigá 
hopi hende. Un baby cu wowonan 
tristo! Pero kiko nan sa di e lucha 
cu mi a hiba pa mi a biba? Pa mi a 
conserbá mi derecho pa nace? Ki- 
ko nan sa di e momentonan di an- 
gustia cu mi a pasa ora cu mi mama 
^hbata a punto di abortámi? Ma cu 
tur mi deseo grandi pa biba mi a 
traha riba su consenshi y mi a logra 
conbencé cu mi tin derecho di biba. 
No t’ami mester a paga pa su error. 
Si, mi tata a laga sa cu mi binimen- 
to tabata un error. Mi tata ningun 
dia a bin buscami pa mira. Mi ma- 
ma mester a carga tur cos y soportá 
tur acusacionnan, principalmente di 



su rumannan. E1 a mancha famia! 
Mi no ta acusé cu den momentonan 
di desesperacion y debilidad el a di- 
cidi cu tabata mihor pa mi no a na- 
ce, pero ta duelmi si cu oranan cu 
mi tabata sinti su curazon tabata 
bati mi no a scuché bati cu amor y 
cu su sanger cu tabata core den mi 
benanan delicado no tabatin e 
calor di rnama pa keinta mi curazon 
chikito cu tabata friu di tristeza pa 
motibo cu mi no tabata bonbini. 
Ta e tristeza aki a duna mi wowo- 
nan un expresion tristo. Wowonan 
acusador, pero sin venganza. Mi ta 
hiza mi wowonan pa wak tan Chita 
den su cara, ma e ta hopi ocupá ta 
come su bolo. Madushi no tin mu- 
cho tempo pa mi awe. E otro nieto- 
nan tambe mester di su atencion. 
Despues cu nan bai mi ta bai yora 
expres pa e cargami. Mi ta stima 
madushi. Ta bon mi tin bo compa- 
nia, mi a tendé bisa poco dia pasá. 
Cuanto felicidad e palabra ey a 
trece pa mi. Cu esey madushi a ex- 
presá cu el a aceptami y cu e ta fe- 
liz cu mi. 

D. Laclé H. 



TA DESEA TUR MAMA 
UN FELIZ 
DIA DI MAMA 
ARIBA NAN DIA 

PABIEN 



Batteries DURACELLi 
< 

£ Stay fresh longer 



E cervez 
Preferi 

den Carnaval 



A6ENTE: 

MERCVRIIIS TRA6ING 
COMPANY 


Fergusonstraat 116 
Tel: 21470-22345 

IWI 

RIO GRANDE 
Y RIO GRILL 
HOUSE 

BO MIHOR SITIO DEN 
PUEBLO DlNOORD 
PA 

LICORES YCUMINDA 

Tel: 23974-27929 


17 


























ATARDI Dl MI PUEBLECITO 


Ta atardi — solo ta menguando 
su calor intenso di merdia. 
Poco poco ta yegando 
e final dj’un otro dia. 


Cariciando nan carita, 
solo ta tumando despedida 
— cu su miles di rayito — 
di mi ’Ruba tan querida. 


Y segun e solo ta bahando 
pa su dirreccion den oeste, 
brisa di noreste ta frescando 
e paisahe dje region campestre. 


Den atardi campesina, 
bo por tend’y mira qui bunita 
Dios a duna tur camina 
Su bondadnan exquisita. 


Cerca casnan, den frescura 
dje atardi silenciosa, 
muchanan y otro criatura 
ta hungando buyiciosa. 


Hubentud den su legria, 
ta hungando placentera; 
madurez cu su nostalgia, 
ta cordando su feliz ayera. 


BO 

WHISKY 

PREFERI 



HARMS BROS. 
Tel. 23666 


i 


Nan borotay nan canto, 
ta sonidonan amable, 
cu ta aumentá encanto 
dje atardi agradable. 


Mi també ta bin e advertencia 
den e reflexionnan lirica: 

Cada atardi, pa nos existencia, 
ta un dia mas corticu. 



Oh, atardi di mi pueblecito: 
Cu legria y tristeza 
mi sa contempla bo tránsito, 
y bo singular belleza. 


Th. Figaroa 


Aruba Video 
Center 


Huurmento di cassettes 
Tanto Betamax como V.H.S. 
Nos a caba di ricibi 
100 Cassettes nobo 
Tambe nos ta bende y drecha 
Video-players 
Haci nos un bishita y 
convence bo mes 



TIN E HONOR Dl FELICITA 
TUR MAMA 

AKI NA ARUBA CU NAN GRAN DIA. 
CU E DIA TAN GLORIOSO AKI LO TA 
UN DIA 

BENDICIONA YEN Dl 
FELICIDAD Y ALEGRIA 

CHOW STEAK KOW. CHOCOLADE PUDDING DORNA 

CU MANDAREM Y PEER 


^10 gram biefstuk. 
salu, peper, ajinomoto, garlic pow- 
der, sibojo, promenton, selder ame- 
ricano. 

Berdura: wortel, boonchi largo 
champignons, waterchesternut, 
bloemkool den diepvries. 

1 cuchara di azeta, 1/2 cup di awa. 
1 bouillonblok, salu, peper, ajino- 
moto, sojasaus, sucu, 1 telep di mai- 
zena y tiki awa. 


1. cuchara di azeta, 1/2 cup di awa 

2. Prepara e biefstuk cu salu, pe- 
per, garlicpowder, ajinomoto, 
tapa e carni. 

Laba e specerijnan y e berdura- 
nan; despues corta nan na pida 
grandi (grof). 

4. Basha 1 cuchara di azeta den 
braadpan, lage bira cajente. 


5. Agrega e specerijnan y e berdu- 
ranan (menos e bloemkool). La- 
ga nan herbe pa 1 minuut. 

6. Awor basha 1/4 cup bouillon 
den e wea y laga tur cos stoba 
pa 2 of 3 minuut (sin tapadera). 

7. Ora e bouillon a seca, agrega e 
carni y hasa huntu cu e berdura- 
nan. 

8. Agrega e restu di e bouillon 
tambe e bloemkool y laga tur 
cos sigi stoba un 5 minuut mas. 
Baha e candela. 

9. Drecha e smaak cu salu, peper, 
ajinomoto, sojasaus, sucu. 

10. Haci e saus diki cu e mezcla di 
maizena cu awa. 

AROS: 

1 cup di aros. 

1 1/2 cup di awa. 

1 telep di salu. 


2 cups di Iechi (2 cups di awa y 
dos cuchara di lechi en polvo). 

4 cuchara di sucu (afgestreken) 

4 cuchara di maizena (afgestreken 

2 cuchara di cacao poeder (afge- 
gestreken) 
un tiki salu. 

1. Jena e puddingvorm cu awa. 

2. Traha e Iechi. 

3. Laga 1 1/2 cup di e lechi her- 
be cu e salu (steelpan). 

4. Mezcla e sucu, maizena y ca- 
caopoeder bon. Despues agre- 
ga e restu di e lechi y traha un 
papa sin pipita. 

5. Ora e lechi cuminza herbe, ba- 
sha e mezcla di maizena den e 
lechi. 

6. Mientras cu e pudding ta cushi- 
na nos mester drei e bon cu un 
cuchara di palu. (Pa e pudding 
no hanja pipita). 

7. Ora e pudding ta diki, paga e 
stoof y basha e pudding den e 
puddingvorm. 

8. Laga e pudding fria un tiki riba 
aanrecht. 

9. Pone e pudding den frigidaire. 

10. Ora e pudding ta frieuw bo por 
stort e pudding riba un tajo plat 

11. Corta e peer y mandarin na pida 
y dorna e pudding cu pida fru- 
ta. 

ACUARIO 20 JANUARI -18 FEBRUARI 

Bo tin un luna dificil bo dilanti. Bo ta encontra va- 
rios problema den bo caminda. Resolve bo proble- 
manan y lo bo keda cu un experencia hopi grandi. 


(d' 

PISCIS 19 FEBRUARI - 20 MAART 

Bo problema mas grandi no ta placa, pero un deseo 
grandi di bo curazon. Cu tempo esey lo bira posibel. 
Corda bon: alegria comparti, ta dobbel alegria. 


ARIES 21 MAART -19 APRIL 

Tin un hende tin bo na bista. Bo por bin den centro 
di admiracion basta bo no adelanta e sucesonan. 
Pasenshi ta gana gloria. 

TAURO 20 APRIL - 20 MEI 

Cuminsa cu e plan cu hopi tempo bo tin pensa caba. 
Tempo ta pasa y ora bo kier logra algo kizas ya ta 
laat. Corda bon: laat ta malay. 


GEMINI 21 MEI - 20 JUNI 

Bo strea ta mustra basta favorabel e luna aki. Un di 
bo sonjonan lo sali casi perfecto. Corda riba mayan 
y kizas bo por haci un otro hende feliz tambe. 


CANCER 21 JUNI - 22 JULI 

Tin un cos ta molestiabo. Podiser bo mes no sa kiko. 
Of kizas ta bo mes imaginacion? Busca un solucion 
pa bo problema mas pronto cu ta posibel. 





LEO 23 JULI - 22 AGOSTO 


E luna aki ta bon pa conversa tocante bo plannan cu 
bo seman keri. Nan tin comprensión pa bo y lo juda- 
bo. Basta bo ta sincero cu nan. 


VIRGO 23 AGOSTO - 22 SEPTEMBER 


Un persona cu bo a pensa cu ya a lubidabo lo bolbe 
topa cu bo. Aunque cu boso conversacion ta inte- 
resante e lo ta cortico. Cu tempo por sali algo con- 
creto. 


LIBRA 23 SEPTEMBER - 22 OKTOBER 


E luna aki bo ta den un dilema y bo mester escoge 
Laga bo mente prevalece. Bo corazon por ganjabo 
Una vez bo escoge bo mester carga e consecuencia- 
nan. 


SCORPIO 23 OKTOBER - 21 NOVEMBER 


Bida no ta asina facil manera bo ta kere. Tin mo- 
mentonan suave, pero bo mester ta prepara tambe 
pa momentonan duro. Sea semper alerto! 


SAGITARIO 22 NOVEMBER - 21 DECEMBER 


No laga contratiemponan kibra bo optimismo. Bo 
tin hopi posibilidades bo dilanti, pero pa bo logra 
esey bo mester vence algun barera. 


CAPRICORNIO 22 DECEMBER - 19 JANUARI 


E luna aki bo mester demonstra bo balor na bo su- 
periornan. Dedica hopi atencion na bo trabao. Esaki 
no kier meen cu bo mester laga bo diberticionnan, 
pero no laga diberticion stroba bo trabounan. 


































